Julli Wiborg

Juliane Fredrikke «Julli» Wiborg (født Landmark 11. mars 1880 i Ytre Holmedal, død 25. august 1947 i Oslo) var en norsk lærer og forfatter. Hun utga 34 bøker, de fleste av dem barnebøker og ungpikeromaner. Forlaget hennes var Cappelen.

 Familie og bakgrunn 
Faren Nils Landmark (1844-1923) var sønnesønn av sorenskriver Nils Landmark, og arbeidet som skipper på Det Norske Misjonsselskaps misjonsskip «Elieser» 1872–80, senere i Tollvesenet. Mora Elise Schram var lærer. 

Hun gikk ut fra lærerskolen på Notodden i 1903, og virket som lærer i Porsgrunn og Fet fra 1903 til 1907. I 1907 giftet hun seg med lærer Nils Olaf Wiborg, og de flyttet til daværende Kristiania i 1909. Sammen fikk de barna Elisabeth, Ingrid og Randi.

 Litterært virke 
alt=Forsida på boka Ragna av Julli Wiborg fra 1914.|miniatyr|Forsida på boka Ragna av Julli Wiborg fra 1914. 
Hun var en del av den nye bevegelsen med forfattere som i første halvdel av 1900-tallet skrev bøker på norsk rettet mot barn og ungdom, i likhet med blant annet Barbra Ring, Dikken Zwilgmeyer og Nora Thorstensen. Mange av bøkene til Wiborg er det vi kaller ungpikebøker, og flere av Julli Wiborgs bøker var veldig populære, og ble gitt ut i 3-7 opplag.

I 1908 utga hun sin første bok, Smaafolk. Fortællinger for gutter og piker. Hennes virkelige gjennombrudd kom med Kiss-serien og Ragna-bøkene. 

Å bryte fri fra forvetningene familiene eller samfunnet har til hvem man skal være, er det gjennomgående tema i flere av Wiborgs bøker. Samtidig som hun er frisinnet og stiller spørsmål ved vedtatt sannheter, har bøkene hennes også et moralsk-kristent grunnsyn, og karakterene hennes ender alltid opp med å ta de “riktige” valgene. 

Hos Wiborg er samfunnet tilnærmet realistisk avbildet - jentene som vi følger jobber hardt for å være selvstendige, er studenter som må være hushjelp ved siden av for å få endene til å møtes, og leseren ser bedrifter som går konkurs og Amerika-farere som kommer desillusjonert tilbake. Snobberi og klasseskille angripes, mens hardt arbeid og ærlige hensikter fremheves som gode egenskaper.

Da bøkene hennes først kom ut, ble de både gjenstand for hard kritikk og rosende anmeldelser. Kritikerne mente at hun skrev romantiske bøker som ikke ble ansett å ha noen litterær kvalitet, at hun hadde et veldig tradisjonelt kvinnesyn eller at bøkene var overfladiske og med et dårlig språk. Andre aviser roser bøkene hennes for deres aktualitet, at de var underholdende og hadde en god moral. 

 Bibliografi (ikke komplett) 

 1908 Smaafolk. Fortællinger for gutter og piker
 1909 Kiss og alle de andre - utgitt på Lutherstiftelsen forlag
 1910 Frøken Kiss
 1911 Jan og Eva. Fortælling for gutter og piker
 1911 Student Kiss
 1913 For første gang
 1914 Ragna. Fortælling for unge piker
 1915 Forlovet
 1916 Majen
 1917 Mens hjertet længter
 1918 Naar kjærligheten kommer
 1919 Da eventyret kom
 1920 Frieren
 1920 Lykkebarnet
 1921 En farlig drøm
 1922 Tryllenøkkelen. Fortællinger
 1922 Seilasen
 1924 Frøken Tornerose
 1925 De paa sytten
 1927 Veien til mannens hjerte
 1928 Unge øine
 1929 Ut
 1930 Gyngende grunn
 1931 Kusinen fra landet
 1932 April
 1933 Mitt skib er lastet med - 
 1934 Tante Ovidia
 1935 Når gjøken galer - omslag illustrert av Harald Damsleth
 1937 Hundre prosent kvinne - omslag illustrert av Harald Damsleth
 1938 Vi flytter hjemmefra - omslag illustrert av Harald Damsleth
 1939 Kari HushjelpKjersti Wiktorsen Kola: Analyse av Kari Hushjelp 

 Oversettelser til andre språk 
En rekke av bøkene hennes ble oversatt til svensk. Også i Sverige fikk Julli Wiborgs bøker hard medfart:

 Svensk bibliografi 
 Kiss och alla de andra (1913)
 Fröken Kiss (1914) (oversatt av Louise af Klercker
 Studenten Kiss (1916)
 Lyckobarnet (1917)
 Karen Vangen längtar ut i världen (1922) (oversatt av Thea Hökerberg)
 Karen Vangen ute på egen hand (1923) (oversatt av Thea Hökerberg)
 Karen Vangens friare: flickroman (1924) (oversatt av Thea Hökerberg)
 Ragna: berättelse för unga flickor (1925)
 Förlovad (1926)
 Majen: berättelse för unga flickor (1927)
 Ut (1930)
 Vägen till mannens hjärta (1933)
 April (1936)
 Vivi (1937) (oversatt av Dora Graaf)
 Hundra procent kvinna (1938) (oversatt av Ragnhild Hallén), nyutgivelse 1956
 För första gången (1938)
 Inga förlovar sig (1941)
 Vi flyttar hemifrån (1947)

Julli Wiborgs bøker ble også oversatt til dansk.

 Dansk bibliografi 
 1932 Ud - : Fortælling for unge Piger (oversatt av Esther Malling - utgitt på Jespersen og Pios forlag
 1939 Grethe - utgitt på Jespersen og Pio forlag

Hun ble også oversatt til finsk.

 Finsk bibliografi 
 1928 Tyttö tahtoo maailmalle

Flere av Julli Wiborgs bøker ble også oversatt til tysk og utgitt på forlaget Deutchnordischer Verlag.

 Tysk bibliografi 
 1921 In unbestimmtem Sehnen
 1921 Erfüllung
 1921 Wenn's Herze Spricht

 Om Julli Wiborgs forfatterskap 
 Breen, E. (1991). Julli Wiborg – litteratur eller triviallitteratur?. I: Arbeidsseminar (Finse, 1991), Barnelitteratur i mellomkrigstida (s. 135-151). Trondheim: Norsk senter for barneforskning.

 Meen, H. (1999). ”Hundre prosent kvinne”: Ungpikeidealer i norske ungpikebøker fra 1930-tallet. Oslo: Universitetet i Oslo.
 Kjersti Wiktorsen Kola: Eksamensbesvarelse levert ved Høgskolen i Oslo, 2008

 Referanser 

 Eksterne lenker 
 Nrk Sogn og Fjordane: Kjente personer i Fjaler fødde år 1850-1900

Kategori:Norske forfattere
Kategori:Personer fra Fjaler kommune
Kategori:Fødsler i 1880
Kategori:Dødsfall i 1947